Javni poziv za dostavljanje projektnih prijedloga za razvoj lokalne infrastrukture CFP 12-2019

Sadržaj:

[**1.** **Osnovne informacije** 3](#_Toc25651488)

[**2.** **Opravdanost intervencije** 3](#_Toc25651489)

[**3.** **Ciljevi** 4](#_Toc25651490)

[**4.** **Raspodjela finansijskih sredstava na Projektu** 4](#_Toc25651491)

[**5.** **Indikativna raspodjela sredstava** 4](#_Toc25651492)

[**6.** **Pravila ovog Poziva za podnošenje projektnih prijedloga** 4](#_Toc25651493)

[**6.1** **Kriterijumi prihvatljivosti za podnosioce projekatnih prijedloga (podnosilac projekta i partner)** 5](#_Toc25651494)

[**6.2** **Prihvatljive aktivnosti** 5](#_Toc25651495)

[**6.3** **Prihvatljivost troškova** 7](#_Toc25651496)

[**7.** **Uputstva za podnošenje prijava** 9](#_Toc25651497)

[**7.1** **Dokumentacija koju treba dostaviti:** 9](#_Toc25651498)

[**7.2** **Kako podnijeti prijavu** 9](#_Toc25651499)

[**8.** **Evaluacija i izbor projektnih prijedloga** 10](#_Toc25651500)

[**9.** **Obavještavanje o odluci Projekta** 14](#_Toc25651501)

[**9.1** **Sadržaj odluke** 14](#_Toc25651502)

[**9.2** **Indikativni vremenski okvir i plan** 14](#_Toc25651503)

[**10.** **Uslovi za implementaciju nakon odluke Projekta da dodijeli grant** 14](#_Toc25651504)

[**11.** **Finansijska implementacija** 15](#_Toc25651505)

[**12.** **Lista priloga** 15](#_Toc25651506)

1. **Osnovne informacije**

Projekat „Podrška Kraljevine Norveške razvoju Zapadnog Balkana – Norveška za vas – Crna Gora“ doprinijeće ravnomjernijem društveno-ekonomskom razvoju u Crnoj Gori kroz povećanje mogućnosti za zapošljavanje, podršku socijalnoj koheziji i unapređenje lokalne infrastrukture u manje razvijenim opštinama. Ministarstvo vanjskih poslova Kraljevine Norveške izdvojilo je 15 miliona norveških kruna za ovaj projekat koji sprovodi Kancelarija Ujedinjenih nacija za projektne usluge (UNOPS) u trajanju od 24 mjeseca.

Projektom će biti ostvarena dva neposredna rezultata:

* Rezultat 1: Unapređenje pristupa zapošljavanju
* Rezultat 2: Unapređenje socijalne uključenosti kroz poboljšanje uslova života

Tokom trajanja projekta biće podržano zapošljavanje, obezbijeđeno stručno usavršavanje, objavljeni javni pozivi za dostavljanje projektnih predloga lokalnih samouprava, organizacija civilnog društva i organizacija za podršku poslovanju koji imaju za cilj poboljšanje uslova i kvaliteta života.

Ključni akteri i direktni korisnici projekta su lokalne samouprave i njihove institucije i organizacije, uključujući i Zajednicu opština Crne Gore, Zavod za zapošljavanje Crne Gore, regionalne razvojne agencije, organizacije civilnog društva, organizacije za podršku poslovanju kao i pojedinačni/e korisnici/ce, preduzetnici/ce, mikro, mala i srednja preduzeća, sa posebnim naglaskom na nezaposlene žene i mlade. Krajnji korisnici su stanovnici manje razvijenih područja u kojima se sprovodi projekat.

1. **Opravdanost intervencije**

Poziv za dostavljanje projektnih prijedloga fokusira se na doprinos poboljšanju lokalne infrastrukture u 16 opština na koje je usmjeren projekat “Norveška za vas – Crna Gora”, i to: Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak. Ove opštine su ocijenjene kao manje razvijene opštine u Crnoj Gori, prema Pravilniku o stepenu razvijenosti lokalnih samouprava[[1]](#footnote-1). Većina tih opština pripada sjevernom dijelu Crne Gore i suočava se sa značajnim raseljavanjem stanovništva, uglavnom zbog nedostatka prilika za zapošljavanje i loših uslova života. Ovo se raseljavanje može definisati kao ekonomska migracija.

Sa ciljem da se pruži podrška boljim ulovima života i da se stvore nove mogućnosti za generisanje prihoda, a posljedično i prilike za zapošljavanje, ovaj Poziv za dostavljanje projektnih prijedloga fokusira se na podršku razvoju fizičke infrastrukture u opštinama koje su obuhvaćene projektom, ali i na stvaranje mogućnosti za bolju međuopštinsku saradnju zbog sličnih infrastrukturnih izazova i mogućnosti da se zajednički pronalaze rješenja, kao i zbog namjera da se podstakne regionalni razvoj.

1. **Ciljevi**

**Opšti cilj** ovog Poziva jeste da se doprinese poboljšanju socijalne inkluzije unapređenjem uslova života u nerazvijenim opštinama u Crnoj Gori.

**Poseban cilj** Poziva jeste poboljšanje kvaliteta javne infrastrukture u nerazvijenim opštinama kroz izgradnju, rekonstrukciju ili renoviranje.

1. **Raspodjela finansijskih sredstava na Projektu**

Ukupan raspoloživi iznos sredstava u okviru ovog Poziva je 250.000 evra / 275.000 američkih dolara.

1. **Indikativna raspodjela sredstava**

Partija 1 (LOT 1) – podrška projektima koji se realizuju na teritoriji jedne opštine, u maksimalnom iznosu od 30.000,00 evra po projektu.

Partija 2 (LOT 2) – podrška projektima koji se implementiraju na teritoriji dvije ili više opština u maksimalnom iznosu od 50.000,00 evra po projektu.

*Projekat zadržava pravo da ne raspodijeli sva sredstva predviđena u okviru ovog Poziva.*

**Učešće podnosioca projekta u troškovima**

Obavezno je učešće podnosioca projekta u troškovima u visini od 10% ukupnih prihvatljivih troškova projekta u gotovini.

1. **Pravila ovog Poziva za podnošenje projektnih prijedloga**

**Kriterijumi prihvatljivosti**

Postoje tri grupe osnovnih kriterijuma i odnose se na sljedeće:

1. Podnosioce projekata:
* **Podnosilac projekta**, tj. subjekat koji podnosi projektni prijedlog (6.1);
* **Partner, ukoliko postoji** (ukoliko nije drugačije predviđeno, podnosilac prijedloga i partner(i) se dalje pominju zajedno kao *podnosioci projekta*) (6.1)
1. Aktivnosti:
* Aktivnosti za koja se mogu dodijeliti grantovi (6.2);
1. Troškovi:
* Vrste prihvatljivih troškova u okviru granta (6.3).
	1. **Kriterijumi prihvatljivosti za podnosioce projekatnih prijedloga (podnosilac projekta i partner)**

**Podnosilac projekta**

(1) Da bi ispunio uslove za dobijanje granta, podnosilac projekta mora**:**

* Biti jedna od sljedećih 16 jedinica lokalne samouprave: Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak.
* Biti direktno odgovoran za pripremu i upravljanje projektom zajedno sa partnerom/ima, ne djelujući kao posrednik.

**Podnosilac projekta može da sprovede projekat samostalno ili u partnerstvu.**

Ako je dodijeljen Ugovor o grantu, podnosilac projekta postaje Korisnik identifikovan kao koordinator projekta. On predstavlja i djeluje u ime bilo kog drugog korisnika (ako takvih ima) i koordinira pripremu i sprovođenje projekta.

**Partneri na projektu**

Podnosioci projekta mogu da djeluju sa partnerskim organizacijama kako se dalje u tekstu navodi, koje moraju biti pravno lice registrovano u jednoj od 16 Projektnih opština.

U okviru ovog Poziva, partnerstvo na projektu podrazumijeva udruživanje jedne (1) opštine (jedinica lokalne samouprave) sa jednom ili više javnih institucija ili javnih preduzeća preduzeća ili jednom ili više opština (jedinica lokalne samuoprave) u projektni konzorcijum.

**Važno: Pod javnim institucijama u okviru ovog javnog poziva se podrazumijevaju institucije koje su osnovale lokalne samouprave.**

Partner(i) učestvuju u pripremi i implementaciji projekta.

Partner(i) moraju da zadovolje kriterijume prihvatljivosti koje važe i za samog podnosioca prijedloga projekta.

Partner(i) moraju potpisati Izjavu o partnerstvu u Dijelu III, odjeljak 2 Aplikacionog formulara – Prilog A.

* 1. **Prihvatljive aktivnosti**

**Definicija:**

Projekat se sastoje od niza aktivnosti.

**Vrijeme trajanja realizacije projekta**

Početno planirano trajanje projekta **ne smije biti duže od 10 mjeseci** od dana potpisivanja Ugovora o grantu. To uključuje sprovođenje aktivnosti, tender, ugovaranje za usluge/radove/robu, implementaciju usluga/radova i primopredaju radova/robe, ukoliko je primjenjivo.

**Sektori ili teme**

Da bi predloženi projekat bio uzet u razmatranje, mora biti usklađen sa ciljevima Poziva koji su ovdje navedeni u odjeljku 3, i biti u skladu sa prioritetima društveno-ekonomskog razvoja područja, koji su definisani relevantnim nacionalnim/regionalnim/podregionalnim/lokalnim strategijama i planovima.

**Lokacija**

Ovaj Poziv je geografski ograničen na institucije koje se nalaze u Projektom obuhvaćenim područjima, kako je i navedeno u odjeljku 2 ovog Poziva, i mora biti od koristi području koji je obuhvaćen Projektom.

**Vrste projekata**

Predloženi projekti moraju da ostvare značajane uticaje i promjene na teritoriji jedne ili više opština.

**Prioritetne oblasti**

Invervencije u oblasti infrastrukture koje doprinose poboljšanim uslovima života kroz poboljšani pristup javnim uslugama, zaštiti životne sredine ili indirektno podstiču ekonomski razvoj, uključujući, ali ne ograničavajući se samo na:

* Upravljanje vodama i otpadnim vodama;
* Upravljanje čvrstim otpadom;
* Energetska efikasnost u javnim objektima;
* Objekti vezani za turizam i osnaživanje turističkih kapaciteta;
* Objekti u kojima se podržavaju preduzetništvo, biznis zone i slično;
* Infrastruktura za obrazovanje, sport i kulturu;
* Lokalna putna infrastruktura;
* Druga javna infrastruktura.

**Prihvatljive vrste projekata**

* Intervencije vezane za javnu infrastrukturu koje se odnose na vodosnabdijevanje, upravljanje čvrstim otpadom i intervencije na komunalnoj infrastrukturi;
* Intervencije vezane za javnu infrastrukturu koje doprinose poboljšanoj energetskoj efikasnosti;
* Intervencije vezane za javnu infrastrukturu koje doprinose razvoju turizma; rastu ekonomske aktivnosti i otvaranju radnih mjesta;
* Intervencije koje podržavaju preduzetništvo i vezane su za javnu ekonomsku infrastrukturu, uključujući biznis zone i doprinos razvoju biznisa uopšte;
* Intervencije vezane za javnu infrastrukturu koje doprinose poboljšanom obrazovanju, sportu i kulturi;
* Intervencije koje se odnose na lokalne i nekategorisane puteve;[[2]](#footnote-2)
* Sva javna infrastruktura i oprema koja doprinosi poboljšanju uslova života, naročito osjetljivih grupa.

**Prihvatljive aktivnosti**

* Izgradnja, rekonstrukcija ili rehabilitacija (u daljem tekstu: intervencija) javnih objekata ili javnog prostora;
* Intervencije na povećanju energetske efikasnosti javnih objekata;
* Intervencije na poboljšanju pristupa javnoj infrastrukturi za osjetljive grupe;
* Intervencije na poboljšanju usluga javnog vodosnabdijevanja i odlaganja otpadnih voda;
* Intervencije na poboljšanju upravljanja čvrstim otpadom;
* Intervencije na unapređenju lokalne putne infrastrukture.
	1. **Prihvatljivost troškova**

Grantom se mogu pokriti samo „prihvatljivi troškovi“. Kategorije troškova koje su prihvatljive i neprihvatljive navedene su u daljem tekstu. Budžet je ujedno i procjena troškova i gornja granica za „prihvatljive troškove.“

Prihvatljivi troškovi moraju se bazirati na stvarnim troškovima, a koji mogu biti predstavljeni u sljedećim formama:

* **Jedinični troškovi:** troškovi koji pokrivaju sve ili određene posebne kategorije prihvatljivih troškova koje su jasno unaprijed identifikovane, izražene kao iznosi po jedinici;
* **Paušalni iznosi:** uopšteno pokrivaju sve ili specifične kategorije prihvatljivih troškova određene budžetske linije koji su poznati i unaprijed jasno utvrđeni;
* **Finansiranje na osnovu fiksnih iznosa:** koje pokriva posebne kategorije prihvatljivih troškova koji su jasno identifikovani unaprijed i putem primjenjivanja procenta koji je na početku određen.

**Prihvatljivi direktni troškovi**

Troškovi se moraju odnositi samo na aktivnosti navedene u dijelu 6.2. kako bi bili prihvatljivi u okviru ovog Poziva.

**Indirektni troškovi**

* Mogu činiti maksimalno 5% od ukupnog budžeta.

**Oprema**

Nabavka opreme će takođe biti prihvatljiva sve dok ti troškovi ne premašuju 35% ukupne vrijednosti granta, i uklapa se u predloženi infrastrukturni projekat.

**Doprinosi u naturi**

Doprinosi u naturi odnose se na obezbjeđivanje robe ili usluga besplatno od strane trećih strana. Pošto doprinosi u naturi ne uključuju nikakave troškove, oni nisu prihvatljivi troškovi u okviru ovog Poziva.

**Neprihvatljivi troškovi**

Sljedeći troškovi nisu prihvatljivi:

* Troškovi poreza u okviru traženih grant sredstava;
* Dugovi i i potraživanja po osnovu dugova (kamata);
* Bankovna provizija;
* Provizija za gubitke ili potencijalna buduće dugovanja;
* Troškovi koje finansira neki drugi projekat ili izvor finansiranja;
* Kupovina zemljišta;
* Gubici izazvani kursnim razlikama;
* Krediti trećim licima;
* Plate/honorari za redovno zaposlene u državnoj i javnoj administraciji.

**Transverzalne teme**

Četiri transferzalne teme koje su povezane sa norveškom razvojnom politikom su ljudska prava, rodna ravnopravnost, životna sredina i klimatske promene i borba protiv korupcije. Podnosilac prijedloga projektatreba da razmotri i objasni kako će predloženi projekat uzeti u obzir pitanje poštovanja ljudskih prava, rodne ravnopravnosti i borbe protiv korupcije, a istovremeno opisati kako će njegova implementacija ograničiti potencijalne negativne uticaje na životnu sredinu i klimatske promjene, sa posebnim naglaskom na održivost.

**Vidljivost**

Podnosioci projekata moraju preduzeti sve potrebne korake kako bi se promovisao norveški finansijski doprinos Aktivnostima u skladu sa uputstvima Projekta.

Te aktivnosti uključuju, između ostalog, jasnu vizuelnu identifikaciju projekta na lokaciji, učestvovanje u raznim medijskim aktivnostima i događajima, uključujući aktivnosti osmišljene da se podigne svijest neke posebne grupe ili opšte javnosti o ukupnoj podršci koju Norveška pruža Crnoj Gori. To obuhvata, između ostalog, intervjue pred kamerama i druge intervjue za medije, učešće na skupovima na visokom nivou i relevantne onlajn ankete i ankete koje se rade u stvarnom kontaktu sa ispitanicima, a na teme koje su vezane za Projekat.

Projekat će obezbijediti dobitnicima grantova adekvatne smjernice i druge informacije prije početka implementacije projekta.

**Broj prijava projekatnih prijedloga i grantova po podnosiocu projekta**

**Podnosilac projektnih prijedloga može da preda jedan projektni prijedlog po ovom Pozivu kao vodeći podnosilac projekatnih prijedloga u okviru svake partije (LOT-a).** Podnosilac može da preda maksimalno dve prijave kao partner u okviru partije 2 (LOT-a 2). Podnosilac projekta može da dobije maksimalno jedan grant kao vodeći podnosilac projekta i jedan grant kao partner.

1. **Uputstva za podnošenje prijava**
	1. **Dokumentacija koju treba dostaviti:**
* **Aplikaciona forma**, zajedno sa svim relevantnim dijelovima, data kao Prilog A u sklopu ovog poziva
* **Budžet,** dat kao Prilog B u sklopu ovog poziva
* **Matrica logičkog okvira,** data kao Prilog C u sklopu ovog poziva
	1. **Kako podnijeti prijavu**

**Prijave se moraju podnijeti na sledeći način:**

* **Prijave slati isključivo elektronskim putem u PDF formatu zajedno sa originalnim dokumentima u Word ili Excel formatu.** Potpisana, pečatirana i skenirana dokumenti moraju biti identični onima u Word i Excel formatu. U slučaju neslaganja, potpisane verzije će se smatrati važećim;
* Sva dokumenta navedena u dijelu 7.1 trebaju biti predata elektronski na sledeću imejl adresu: rsoc.applications@unops.org. Po uspešnoj predaji prijave, dobićete automatski generisan mejl sa potvrdom o prijemu prijave. Svaki pojedinačni pošiljalac dobija jedno obavještenje (samo za prvu poslatu imejl poruku);
* Kada se šalje prijava, polje za PREDMET (subject) mora da sadrži referentni broj Poziva i naslov Poziva za predaju projektnih prijedloga (**CFP 12-2019 – Lokalna infrastruktura**) uključujući i ime podnosioca prijedloga projekta.
* Podnosilac prijedloga projekat mora Aplikacionu formu popuniti na crnogorskom ili engleskom jeziku. U slučaju odobrenja bespovratnih sredstava, obaveza aplikanta će biti da kompletna dokumenta navedena u dijelu 7.1 prevede na engleski jezik.
* Ukupna veličina imejla za podnošenje prijave ne smije biti veća od15 MB, jer je to ujedno i maksimalna dozovljena veličina elektronske poruke na serveru organizacije UNOPS. Ukoliko je prijava veća od 15 MB, dokumenti treba da se pošalju u više imejlova, a nijedan imejl ne smije da premaši veličinu od 15 MB. Svaki dio prijave treba da bude numerisan u polju PREDMET imejla.
* Zahtjevi za pojašnjenja treba da se predaju na sljedeću imejl adresu: rsoc.cfp.clarifications@unops.org
do 20. decembra 2019. godine a sva pojašnjenja će biti redovno postavljana is na veb sajtu projekta [www.norveskazavas.me](http://www.norveskazavas.me).
* **Rok za predaju prijava je 20. januar 2020**. Svaka prijava koja se dostavi nakon isteka roka biće odbijena.
* Prijedlozi projekata moraju biti primljeni prije ponoći po lokalnom vremenu na datum zatvaranja Poziva za prijedloge projekata. Podnosioce ljubazno molimo da prijedloge predaju blagovremeno, jer kašnjenje prijava zbog nesigurne internet konekcije ili nekih drugih problema vezanih za mrežu/hardver/softver mogu da dovedu do diskvalifikacije prijave.
* Podnosioci projekta moraju da verifikuju da je njihov Prijedlog potpun i to upotrebom Kontrolne (ček) liste koji je sastavni dio Aplikacionog formulara (Dio IV). Nepotpune prijave će biti odbijene.
* Prijave poslate bilo kojim drugim putem (npr. faksom ili poštom ili ličnom isporukom) ili dostavljene na neke druge adrese elektronske pošte koje nisu navedene u Pozivu za predaju prijedloga projekata biće odbijene. Rukom ispisane prijave neće biti prihvaćene.
* UNOPS zadržava pravo da traži originalne verzije predatih dokumenata od podnosilaca prijedloga projekata ako/kada je original potreban timu koji sprovodi evaluaciju.
1. **Evaluacija i izbor projektnih prijedloga**

**KORAK 1: ADMINISTRATIVNA PROVJERA I EVALUACIJA**

Prvo se ocjenjuje sljedeće:

* Da li su ispoštovani rokovi. U suprotnom, prijedlog projekta će automatski biti odbijen;
* Da li prijava zadovoljava sve kriterijume navedene u kontrolnoj listi u tačkama 1 – 8 (Dio IV Aplikacione forme). Ukoliko bilo koja od traženih informacija nedostaje ili je netačna, prijava se može odbiti isključivo po **tom osnovu** i dalje se neće ocjenjivati;

Kvalitet prijave, uključujući predloženi budžet i kapacitet podnosioca prijedloga projekta ocjenjivaće se pomoću kriterijuma za evaluaciju koji se nalaze u datoj tabeli u nastavku. Postoje dvije vrste kriterijuma za evaluaciju: kriterijumi za odabir i kriterijumi za dodjeljivanje sredstava.

**Kriterijumi za odabir** pomažu u ocijeni operativnih kapaciteta Podnosičca prijedloga projekta i njegov finansijski kapacitet i služe da se utvrdi da li oni:

* Imaju upravljačke kapacitete, profesionalne kompetencije i kvalifikacije potrebne za uspješan završetak predloženog projeka

**Kriterijumi za dodjeljivanje sredstava** pomažu u procjeni kvaliteta prijave u odnosu na ciljeve i prioritete i da se dodijele grantovi projektima koji povećavaju ukupnu djelotvornost Poziva za podnošenje projektnih prijedloga. Oni pomažu da se izaberu prijave za koje je Projekat/Ugovorno tijelo siguran/o da su u skladu sa ciljevima i prioritetima. Oni pokrivaju relevatnost projekta, njegovu konzistentnost sa ciljevima Poziva za dostavljanje projektnih prijedloga, kvalitet, očekivani uticaj, održivost i isplativost.

Bodovanje:

Kriterijumi za evaluaciju su podijeljeni na oblasti i podoblasti. Za svaku podoblast se dodeljuju bodovi na skali od 1 do 5 shodno sljedećim smjernicama: 1 = veoma loše; 2 = loše; 3 = dovoljno; 4 = dobro; 5 = veoma dobro, osim u podoblastima kada je rezultat konkretno definisan.

**Tabela za ocjenu projekatnih prijedloga:**

|  |  |
| --- | --- |
| **Oblast** | **Maksimalni rezultat** |
| **1. Operativni kapacitet** | **20** |
| * 1. Da li podnosilac prijave ima dovoljno stručno znanje (naročito znanje o pitanjima koja treba riješiti)? – broj tehničkih specijalista planiranih za projekat:
* Tim za upravljanje grantom sastoji se od menadžera granta sa iskustvom u implementiranju projekata koje finansiraju donator, inženjera i zaposlenog sa iskustvom u javnim nabavkama, a svi oni rade u lokalnoj samoupravi (10 poena)
* Tim za upravljanje grantom sastoji se od menadžera granta sa iskustvom u implementiranju projekata koje finansiraju donator, inženjera i zaposlenog sa iskustvom u javnim nabavkama, a od njih barem menadžer granta i drugi član tima rade u lokalnoj samoupravi (7 poena);
* Tim za upravljanje grantom sastoji se od menadžera granta sa iskustvom u implementiranju projekata koje finansiraju donator, inženjera i zaposlenog sa iskustvom u javnim nabavkama, a od njih menadžer granta radi u lokalnoj samoupravi (5 poena);
* Tim za upravljanje grantom sastoji se od menadžera granta sa iskustvom u implementiranju projekata koje finansiraju donator, inženjera i zaposlenog sa iskustvom u javnim nabavkama, a menadžer granta je angažovan izvana (3 poena);
 | 2x5 |
| 1.2 Iskustvo podnosilaca projektnog prijedloga u bilo kakvim projektima koje **finansiraju donatori**:* Najmanje četiri projekta fizičke infrastrukture implementirana uz pomoć donatorskih ili vladinih sredstava u proteklih pet godina (10 poena);
* Najmanje tri projekta fizičke infrastrukture implementirana uz pomoć donatorskih ili vladinih sredstava u proteklih pet godina (7 poena);
* Najmanje dva projekta fizičke infrastrukture implementirana uz pomoć donatorskih ili vladinih sredstava u proteklih pet godina (5 poena);
* Najmanje jedan projekat fizičke infrastrukture implementiran uz pomoć donatorskih ili vladinih sredstava u proteklih pet godina (3 poena);
* Nijedan projekat fizičke infrastrukture nije implementiran uz pomoć donatorskih ili vladinih sredstava u proteklih pet godina (0 poena);
 | 2x5 |
| **2. Relevantnost aktivnosti** | **30** |
| 2.1 Kojoj kategoriji razvijenosti opština pripada podnosilac projektnog prijedloga?* Grupi 2[[3]](#footnote-3) (10 poena);
* Grupi 3 (8 poena);
* Grupi 4 (6 poena)
 | 2x5 |
| 2.2 Koji je nivo doprinosa Projekta razvojnim strategijama?* Prijedlog doprinosi implementaciji nacionalnih i/ili regionalnih razvojnih politika (3 poena);
* Prijedlog indirektno doprinosi relevantnim lokalnim ili regionalnim strateškim ciljevima (u slučaju da lokalna samouprava ima svoje strategije dodjeljuje se maksimalno 4 poena) ;
* Prijedlog je komplementaran drugim **tekućim ili planiranim** projektima i razvojnim inicijativama u lokalnim samoupravama (5 poena);
 | 5 |
| 2.3 Koliko su jasno definisani korisnici? Jesu li njihove potrebe jasno definisane i da li ih projektni prijedlog adekvatno rješava?Da li prijedlog uključuje procjenu broja direktnih korisnika koji se može verifikovati? | 5 |
| 2.4 Da li prijedlog sadrži transverzalne teme i pitanja dobrog upravljanja, kao što su promovisanje rodne ravnopravnsoti, poštovanje ljudskih prava i jednakih mogućnosti, potrebe lica sa invaliditetom, prava manjina i prava lokalne populacije, inovacije i najbolje prakse ili borbu protiv korupcije?  | 5 |
| 2.5 Da li projektni prijedlog jasno osnažuje implementaciju zelenih politika (pitanja životne sredine i klime)? | 5 |
| **3. Efikasnost i djelotvornost**  | **20** |
| 3.1 Da li su predložene aktivnosti prikladne, praktične i u skladu sa ciljevima i očekivanim rezultatima? | 5 |
| 3.2 Da li je akcioni plan jasan i izvodljiv? | 5 |
| 3.3 Da li se aktivnosti na odgovarajući način reflektuju u budžetu? | 5 |
| 3.4 Da li je odnos između procijenjenih troškova i očekivanih rezultata zadovoljavajući? | 5 |
| **4. Održivost i uticaj**  | **30** |
| 4.1 Da li je za projekat vjerovatno da ima pozitivan uticaj na ciljne grupe i na krajnje korisnike? | 2x5 |
| 4.2 Da li je vjerovatno da će projekat imati pozitivan uticaj na društveno ekonomski razvoj, iznad nivoa ciljanih grupa i krajnih korisnika? | 2x5 |
| 4.3 Da li su očekivani rezultati predloženog projekta održivi?* Finansijski (kako će moguće aktivnosti koje treba da uslijede i troškovi rada i održavanja biti finansirani nakon projekta? (4 poena);
* Institucionalno (koje institucije i/ili strukture će podržati rezultate projekta po njegovom završetku? Da li će uloge i zaduženja tih institucija biti definisane? Da li prijedlog definiše kako će se izgraditi/obezbijediti posvećenost institucija? (4 poena);
* Na nivou politike (što će biti efekat projekta na propise, procedure i procese lokalne
* samouprave? (2 poena).
 | 10 |
| **Maksimalni ukupni rezultat** | **100** |

\*ovi bodovi se množe sa dva usled njihovog značaja

 **Napomena**

**Ako je ukupan zbir bodova manji od 65, prijava se odbija.**

*Preliminarni odabir*

Nakon evaluacije biće sastavljena rang lista prijedloga projekata u skladu sa bodovima koje su osvojili i u okvirima raspoloživih sredstava. Uz to će se sastaviti i rezervna lista u skladu sa istim kriterijumima. Dodatno, ova lista će se koristiti ukoliko tokom perioda važenja te rezervne liste postane dostupno više sredstava.

**KORAK 2: PROVJERA PRIHVATLJIVOSTI PODNOSILACA PRIJEDLOGA PROJEKATA**

Za one projekte koji su preliminarno odabrani na osnovu broja bodova i u okviru raspoloživih sredstava, provjera prihvatljivosti će biti sprovedena na osnovu propratne dokumentacije tražene od strane Projekta / Ugovornog tijela, navedene u Dijelu 3 Kontrolne (ček) liste date u dijelu IV Aplikacionog formulara.

Provjera prihvatljivosti će biti sprovedena na osnovu analize propratne dokumentacije tražene od strane Projekta/ Ugovornog tijela.

Svaki propratni dokument koji nedostaje ili bilo kakva neusklađenost između Izjave odnosioca projektnog prijedloga i prateće dokumentacije može da dovede do odbijanja prijedloga projekta isključivo po tom osnovu;

Projekat / Ugovorno tijelo zadržava pravo da sprovede i druge oblike verifikacije, uključujući i terenske posjete.

Svaki odbijeni prijedlog projekta biće zamijenjen sljedećim najbolje rangiranim prijedlogom projekta sa rezervne liste koji se uklapa u raspoloživa finansijska sredstva ovog Poziva za dostavljanje prijedloga projekata.

**Predaja prateće dokumentacije**

Ukoliko je to relevantno, Podnosilac prijave obezbijediće sljedeću dokumentaciju, kako bi omogućio Projektu da verifikuje ispunjenost kriterijuma od strane Podnosioca prijave i partnera:

* Dokaz da je projekat dio relevantnih nacionalnih/regionalnih/podregionalnih/lokalnih strategija i planova i da je dio plana kapitalnih investicija (npr. prijedlog ili nacrt lokalnog akcionog plana koji nije objavljen na internetu)[[4]](#footnote-4).
* Da je glavni projekat prošao reviziju prema Zakonu o planiranju prostora i izgradnji objekata Crne Gore (Sl. List 064/17, 044/18 i 063/18) i relevantnim podzakonskim aktima koje je propisalo Ministarstvo turizma i održivog razvoja Crne Gore;
* Podnosilac prijave mora da dostavi dokaz da nema prepreka za pravni pristup fizičkoj infrastrukturi za koju se predlaže intervencija prema prijedlogu predatom u okviru ovog Poziva;
* Relevantne odluke i/ili odobrenja u skladu sa relevantnim zakonima i propisima u zavisnosti od prirode infrastrukturnog projekta koji je predložen;
* U slučaju da projekat uključuje više opština, sva relevantna dokumentacija, kao što su relevantne odluke, ugovori ili sporazumi učesnika, finansijski dokumenti i/ili bilo koji drugi dokumenti koji se smatraju potrebnima za Projekat kako bi se verifikovala validnost prijedloga projekta;
* Tehničku specifikaciju za opremu traženu u okviru Projekta.

**NAPOMENA: Evaluacina komisija može da izvrši verifikaciju na terenu svih izjava i predatih dokumenata prije nego što donese svoju konačnu preporuku.**

1. **Obavještavanje o odluci Projekta**
	1. **Sadržaj odluke**

Podnosioci projektnog prijedloga biće obaviješteni u pisanoj formi o odluci Projekta / Ugovornog tijela u vezi sa na njihovim prijedlogom projekta i, ukoliko je prijedlog odbijen, o razlozima za negativnu odluku.

Podnosilac projektnog prijedloga koji vjeruje da je oštećen zbog greške ili neregularnosti tokom procesa dodjele bespovratnih sredstava može podnijeti žalbu Projektu / Ugovornom tijelu.

* 1. **Indikativni vremenski okvir i plan**

|  |  |
| --- | --- |
|  | **DATUM** |
| **Objavljivanje Poziva za predaju prijedloga** | 26.11.2019. |
| **Informativni sastanak – Podgorica** | 06.12.2019. |
| **Rok za traženje pojašnjenja**[[5]](#footnote-5) | 20.12.2019. |
| **Posljednji datum na koji Projekat može da daje pojašnjenja** | 25.12.2019. |
| **Rok za podnošenje prijava**  | 20.01.2020. |
| **Informacije o evaluaciji prijava (Korak 2)** | 01.03.2020.\* |
| **Obavještenja o dodijeljenim ugovorima (nakon provjere ispunjenosti uslova) (Korak 3)** | 15.03.2020.\* |
| **Potpisivanje ugovora** | 25.03.2020.\* |

**\*okvirni datum**

Svi vremenski okviri odnose se na vremensku zonu u Crnoj Gori.

Ovaj indikativni raspored može biti ažuriran od strane Projekta / Ugovornog tijela tokom postupka. U tom slučaju, ažurirani raspored biće objavljen na vebsajtu [“Norway for You – Montenegro”](https://norveskazavas.me/) .

1. **Uslovi za implementaciju nakon odluke Projekta da dodijeli grant**

Nakon odluke o dodijeli bespovratnih sredstava kandidatu će biti ponuđen ugovor. Potpisivanjem Formulara za prijavu za grant (Aneks A ovih Smjernica) Podnosilac projektnog prijedloga je saglasan da, ukoliko mu se dodijeli ugovor, prihvati ugovorne uslove standardnog Ugovora o grantu. Projekat će dominantno koristiti metodologiju za grantove za implementaciju odobrenih infrastrukturnih projekata. U slučajevima gdje je složenost i/ili trajanje odobrenog projekta takvo da implementacija kroz metodologiju za grantove može da ugrozi realizaciju projekta, Projekat može da promijeni metodologiju i angažuje kompanije koje će vršiti građevinske radove u skladu sa UNOPS-ovim pravilima i propisima za nabavke jer će takav pristup obezbijediti bolju efikasnost.

1. **Finansijska implementacija**

Zaseban račun opštinskog budžeta biće otvoren za implementaciju projekata u saradnji sa projektom“Norveška za vas – Crna Gora” i prenos učešće podnosioca projektnog prijedloga na namjenski račun treba da realizuje u periodu ne dužem od 30 dana od dana potpisivanja Ugovora o grantu.

1. **Lista priloga**

**Dokumenti za popunjavanje**

Prilog A: Aplikaciona forma (Word format)

Prilog B: Budžet (Excel format)

Prilog C: Matrica logičkog okvira (Excel format)

**Dokumenti za informisanje**

Prilog D: Opšti uslovi za Ugovor o podršci za grantove (priložen samo na englelskom jeziku, pošto je predviđen kao dio Ugovora)

1. [Pravilnik o stepenu razvijenosti lokalnih samouprava](http://www.srp.gov.me/ResourceManager/FileDownload.aspx?rId=310672&rType=2), Ministarstvo ekonomije 2016 godina. [↑](#footnote-ref-1)
2. Opis u skladu sa članom 4 [Zakona o putevima,](https://www.paragraf.me/propisi-crnegore/zakon-o-putevima.html) 2017 [↑](#footnote-ref-2)
3. Prema kategorizaciji iz Pravilnika o indeksu razvijenosti lokalne samouprave, 2016 [↑](#footnote-ref-3)
4. Ukoliko su pomenuta dokumenta dostupna na sajtovima relevantnih institucija, upisati link u Aplikacionom formularu [↑](#footnote-ref-4)
5. Zahtjeve za pojašnjenja treba slati na: rsoc.cfp.clarifications@unops.org [↑](#footnote-ref-5)